Razeri jaoks on disain alati ülioluline olnud ja see hiir pole mingi erand. Must hiir näeb ise välja nagu suurel kiirusel vastu maja seina sõitnud auto. See ei tee seda muidugi mitte karvavõrdki inetumaks, vaid vastupidi, hiir näeb Razerile omaselt stiilne välja. USB-juhe kinnitatakse rulliku ees olevasse lõhesse, mis annab hiirele omapärase ilme. Mõlemakäelisi soosiv hiir on tõesti väike, nt mina, kellel on keskmisest väiksemad käed, ei kipu seda peo all hoidma, vaid pigem näppude  vahel. Hiir tundub sõrmede all täiesti loomulik, kõik sõrmed sobituvad automaatselt oma kohtadele.